
Projektas


PALANGOS MIESTO SAVIVALDYBĖS TARYBA

SPRENDIMAS
DĖL PAVADINIMŲ GATVĖMS SUTEIKIMO IR JŲ GEOGRAFINIŲ CHARAKTERISTIKŲ PATVIRTINIMO

2022 m.                    d. Nr. T2-
Palanga


Vadovaudamasi Lietuvos Respublikos vietos savivaldos įstatymo 6 straipsnio 27 dalimi, Lietuvos Respublikos teritorijos administracinių vienetų ir jų ribų įstatymo 9 straipsniu, Numerių pastatams, patalpoms, butams ir žemės sklypams, kuriuose pagal jų naudojimo paskirtį (būdą) ar teritorijų planavimo dokumentus leidžiama pastatų statyba, suteikimo, keitimo ir apskaitos tvarkos aprašu, patvirtintu Lietuvos Respublikos vidaus reikalų ministro 2011 m. sausio 25 d. įsakymo Nr. 1V-57 „Dėl Numerių pastatams, patalpoms, butams ir žemės sklypams, kuriuose pagal jų naudojimo paskirtį (būdą) ar teritorijų planavimo dokumentus leidžiama pastatų statyba, suteikimo, keitimo ir apskaitos tvarkos aprašo ir pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo patvirtinimo“ 1 punktu (Lietuvos Respublikos vidaus reikalų ministro 2014 m. kovo 13 d. įsakymo Nr. 1V-178 redakcija su vėlesniais pakeitimais), Palangos miesto savivaldybės taryba nusprendžia:
1. Suteikti pavadinimus gatvėms:
1.1. gatvei prie Didžiosios gatvės - Priemiesčio gatvė;
1.2. gatvei prie Vėjų gatvės - Užuovėjos gatvė;
1.3. gatvei prie Tremtinių gatvės - Upelio akligatvis. 
2. Patvirtinti Priemiesčio gatvės geografinę charakteristiką (pridedama).
3. Patvirtinti Užuovėjos gatvės geografinę charakteristiką (pridedama).
4. Patvirtinti Upelio akligatvis geografinę charakteristiką (pridedama).
5. Pakeisti ir patvirtinti Vėjų gatvės geografinę charakteristiką (pridedama).
Šis sprendimas gali būti skundžiamas Lietuvos administracinių ginčų komisijos Klaipėdos apygardos skyriui (H. Manto g. 37, LT-92236 Klaipėda) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Klaipėdos rūmams (Galinio Pylimo g. 9, LT-91230 Klaipėda) Lietuvos Respublikos administracinių bylų teisenos įstatymo nustatyta tvarka per 1 (vieną) mėnesį nuo sprendimo gavimo dienos.

